[{"text_idx": "#000000", "text": "blogs in auxilinguas colectata per robot"}, {"text_idx": "#000002", "text": "Nova estraro volas novan redaktoron"}, {"text_idx": "#000003", "text": "La decido serc\u0302i novan redaktoron de la oficiala organo de la asocio estis inter la unuaj pas\u0302oj de la nova estraro. Lau\u0306 oficiala komuniko, dissendita la 31-an de julio, la kontrakto de la nuna redaktoro, Stano Marc\u030cek, validos g\u0302is la finredakto de la decembra numero 2013, sed ne estos renovigita por la jaro 2014."}, {"text_idx": "#000004", "text": "Stano Marc\u030cek redaktas la revuon ekde januaro 2002, kiam demisiis la antau\u0306ulo Istva\u0301n Ertl. Lia kontrakto kun UEA pri la redaktado formale c\u0302iam validis po unu jaron, sed estis au\u0306tomate renovigata, dum la estraro de UEA ne nuligis g\u0302in kelkajn monatojn anticipe."}, {"text_idx": "#000005", "text": "Dum la lastaj jaroj ne c\u0302iuj membroj estis kontentaj pri la kvalito de la revuo, kaj la kvanto de membroj-abonantoj klare malkreskis. Dum la Universala Kongreso en Havano 2010 la eliranta estraro decidis ne au\u0306tomate renovigi la kontrakton kun Stano Marc\u030cek, sed anoci malferman konkurson pri la redaktora posteno."}, {"text_idx": "#000006", "text": "La tiama decido jam dum la kongreso kondukis al forta protesto flanke de subtenantoj de Marc\u030cek. Inter la plej lau\u0306taj estis Renato Corsetti, sed inter la protestantoj estis ankau\u0306 la nunaj novaj estraranoj Stefan MacGill kaj Martin Scha\u0308ffer, kiuj tiam subskribis petskribon subtene al nuligo de la kontraktonuligo."}, {"text_idx": "#000007", "text": "Tiufoje la subtenantoj de Marc\u030cek sukcesis en sia kampanjo \u2013 la decido pri konkurso por trovi novan redaktoron estis prokrastita \u201cpor plia esplorado\u201d kaj fine forgesita, tiel ka la kontrakto denove estis au\u0306tomate renovigita."}, {"text_idx": "#000008", "text": "C\u0302i-foje la nova estraro atendis g\u0302is post la kongreso por publike diskonigi la decidon pri redaktora konkurso. Krome, male ol en 2010, temas nun pri eksplicita decido s\u0302ang\u0302i la redaktoron, ne nur arang\u0302i konkurson pri la posteno, kiun ankau\u0306 la nuna redaktoro povis partopreni kaj do teorie povis gajni."}, {"text_idx": "#000009", "text": "En marto 2012 la estraro de UEA ec\u0302 konstatis, ke Stano Marc\u030cek antau\u0306videble redaktos la revuon g\u0302is sia pensiig\u0302o. Tiama konsultig\u0302o kun nederlanda juristo lau\u0306 la respondeculoj de UEA montris, ke lia kontrakto kun la tempopaso au\u0306tomate definitivig\u0302is, kaj ne plu povis esti unuflanke nuligita sen peza kialo."}, {"text_idx": "#000010", "text": "Ne klaras, kio s\u0302ang\u0302ig\u0302is de tiam. La g\u0302enerala direktoro de UEA, Osmo Buller, ne volis respondi al demandoj de Libera Folio pri la temo."}, {"text_idx": "#000011", "text": "Rapide respondis aliflanke la nova prezidanto de UEA, Mark Fettes. Lau\u0306 li, la decido estis tre funde pritraktita de la nova estraro."}, {"text_idx": "#000012", "text": "\u2013 Evidente tiaj decidoj havas sekvojn ne nur por la Asocio, sed ankau\u0306 por la persono kiu okupas tiun postenon. Ni c\u0302iuj konas Stanon kaj volas trakti lin kun estimo kaj honoro. Aliflanke, nia estraro komune kredas je la bezono de s\u0302ang\u0302oj en UEA, kaj ankau\u0306 en la bildo, kiun havas pri g\u0302i esperantistoj tra la mondo. Tio signifas interalie, kaj prioritate, s\u0302ang\u0302i niajn komunik-metodojn."}, {"text_idx": "#000013", "text": "La decido s\u0302ang\u0302i la redaktoron de la revuo lau\u0306 Mark Fettes intime ligig\u0302as kun la plano pri profunda renovigo de la retejo."}, {"text_idx": "#000014", "text": "\u2013 Retejoj estas evidente unu el la c\u0302efaj komunikrimedoj de la nuntempo, kaj oni ne povas neglekti ilin. Sed ankau\u0306 nia revuo restas ege grava rimedo, precipe por komunikado kun niaj membroj. Nepras havi revuon, kiel diras la Strategia Laborplano, \u201ckun interesa kaj varia enhavo, kiu donas senton pri komunaj direkto kaj energio.\u201d"}, {"text_idx": "#000016", "text": "\u2013 Mi scias proprasperte, ke la personaj scioj, interesoj kaj kredoj de la redaktoro ludas intiman rolon en la c\u0302asado de materialoj, la kunmetado de la numeroj, la elektado de titoloj, kaj tiel plu. Iusence oni povus diri, ke la redaktoro rolas kiel aldona estrarano \u2013 almenau\u0306 en tiuspeca revuo, kiun mi volus havi dum mia prezidado."}, {"text_idx": "#000017", "text": "\u2013 Por kunlabori kun nia estraro, ni do vere bezonas novan homon \u2013 iun kiu dividas nian ambicion renovigi la Asocion. Mi pensas ke Stano vers\u0302ajne agnoskus, ke li ne pensas tiamaniere, kvankam li estas sendube lojala kaj kunlaborema. En nia persona interparolo pri tio en Rejkjaviko li montris komprenemon pri niaj motivoj, li diras al Libera Folio."}, {"text_idx": "#000018", "text": "Marc\u030cek estas unu el la plej longe dej\u0302orintaj redaktoroj de la revuo, kaj en la oficiala komuniko pri la decido, la estraro esprimas siajn dankojn al Stano Marc\u030cek pro lia multjara fidela laboro. Samtempe la estraro atentigas, ke la mondo kaj la movado s\u0302ang\u0302ig\u0302as."}, {"text_idx": "#000019", "text": "\u2013 Estas tempo funde repripensi la celojn kaj enhavojn de niaj diversaj eldonaj\u0302oj. Por tio ni volas malfermi pordon al novaj homoj kaj novaj ideoj, komentas Fettes en la komuniko"}, {"text_idx": "#000020", "text": "UEA intencas baldau\u0306 anonci konkurson por la redaktora posteno."}, {"text_idx": "#000021", "text": "\u2013 En la serc\u0302ado de nova redaktoro, ni priskribos iom pli detale nian vizion por la nova direkto de la revuo. Ni esperas ke g\u0302i malfermos vojon al kunlaboro kun la kreaj fortoj de la Esperanto-movado. Finfine nia revuo ne estas nur la \u201coficiala organo\u201d de UEA \u2013 g\u0302i estas, au\u0306 devus esti, unu el la c\u0302efaj kulturaj revuoj de nia malgranda sed mondvasta komunumo. Tio estas unu el niaj c\u0302efaj celoj, diras Fettes reponde al demando de Libera Folio."}, {"text_idx": "#000022", "text": "Lau\u0306 Istva\u0301n Ertl, la antau\u0306ulo de Stano Marc\u030cek sur la redaktora posteno, nova redaktoro devus havi ne nur movadan sperton, sed ankau\u0306 j\u0302urnalisman sperton, interalie pri redaktado de simila revuo, bonegan lingvan nivelon en Esperanto, kaj bonan scipovon ankau\u0306 de kelkaj aliaj gravaj lingvoj:"}, {"text_idx": "#000023", "text": "\u2013 Prefere estu membro de UEA, sed ne nepre. Prefere malpli ol 40 jarojn ag\u0302a, sed ne nepre. Oni povus pripensi iom da pozitiva diskriminacio favore al virinoj kaj ekstereuropanoj, sed prefere nur en la senco ke la postenanonco emfaze invitas tiajn kandidatig\u0302ojn."}, {"text_idx": "#000024", "text": "Libera Folio: Kiel grava lau\u0306 vi estas la revuo por la asocio?"}, {"text_idx": "#000025", "text": "La revuo \u201cEsperanto\u201d havos novan redaktoron"}, {"text_idx": "#000026", "text": "Lau\u0306 Gazekata Komuniko de UEA, la j\u0302us elektita Estraro de UEA decidis serc\u0302i novan redaktoron por la revuo Esperanto. La kontrakto kun la nuna redaktoro, Stano Marc\u0302ek, validos g\u0302is la decembra numero 2013, sed ne estos renovigita por 2014. UEA baldau\u0306 anoncos konkurson por la redaktora posteno.Legu pli en la novaj\u0302retejo La Balta Ondo:"}, {"text_idx": "#000028", "text": "Frazo di Dalai Lama #1"}, {"text_idx": "#000029", "text": "Boveno a mea nova blogo"}, {"text_idx": "#000030", "text": "Saluto ad omni. Me (od \u201cme\u201d?) esas Andre\u0301 Ibaque. Me kreis ica blogo por 2 motivi:1. Me prizas di la texti da Monako Gensho\u0302, Zen-Budisto di Brazilia, e me volas tradukar ula texti por la linguo Ido.2. La altra motivo esas ke me prizas la linguo Ido e me volas expresar mea idei en Ido."}, {"text_idx": "#000031", "text": "Do, me esperas ke vi prizos de mea blogo. Danko e til balde."}, {"text_idx": "#000033", "text": "Lau\u0306 sia regularo la Premio Deguc\u0302i estas asignata \u201cpro meritoj en la utiligo de Esperanto kiel rimedo por monda paco kaj homara felic\u0302o, konforme al la idearo de d-ro Zamenhof kaj al instruoj de Onisaburo Deguc\u0302i, kaj pro kontribuo al la celo de UEA kreskigi inter siaj membroj fortikan senton de solidareco kaj disvolvi c\u0302e ili komprenon kaj estimon por aliaj popoloj\u201d."}, {"text_idx": "#000034", "text": "Per decido de la Estraro de UEA, la Premio Deguc\u0302i de la jaro 2013 estis aljug\u0302ita al la reta projekto lernu.net."}, {"text_idx": "#000035", "text": "La retejo lernu.net estis lanc\u0302ita en decembro 2002. Ekde tiam amaso da homoj lernis Esperanton per la modernaj retaj rimedoj, kiujn g\u0302i ofertas. Jam preskau\u0306 150 000 homoj c\u0302ie en la mondo estas registritaj kiel g\u0302iaj uzantoj. \u201dDisvastigante la Internacian Lingvon Esperanto, lernu.net plenumas en unika kaj efika maniero la idealojn de la Premio Deguc\u0302i\u201d, diris la Estraro en la pravigo de la decido pri la c\u0302i-jara lau\u0306reato."}, {"text_idx": "#000037", "text": "La premio celas rekoni kaj kurag\u0302igi la plej junan aktivan anon de la Internacia Koruso de Universala Kongreso lau\u0306 la rekomendo de g\u0302ia dirigento, c\u0302i-foje Alan Bishop el Au\u0306stralio. Diana Aitai mem estis korusano en la UK-oj de Roterdamo (2008) kaj Bjalistoko (2009)."}, {"text_idx": "#000038", "text": "Siru Laine, kiu studis en Islando, ne nur kantis en la Internacia Koruso, sed s\u0302i krome estis membro de la Loka Kongresa Komitato kaj helpis kiel interpretisto kaj c\u0302ic\u0302erono."}, {"text_idx": "#000039", "text": "UEA diplomis 12 elstarajn agantojn"}, {"text_idx": "#000040", "text": "Grietje Buttinger (Britio) pro gastigado de esperantistoj dum pluraj jardekoj; Kostas Kiriakos (Grekio) pro lia ampleksa libro en la greka pri Esperanto, aperinta okaze de la 125-jarig\u0302o de la lingvo; Zso\u0301fia Ko\u0301ro\u0301dy (Germanio) pro instrua agado kadre de ILEI, KER-ekzamenoj kaj la Interkultura Centro Herzberg; Hans Michael Maitzen(Au\u0306strio) pro reprezentado de UEA c\u0302e Unuig\u0302intaj Nacioj en Vieno;Me\u0301lanie Maradan (Svislando) pro agado c\u0302e internaciaj terminologiaj instancoj kiel reprezentanto de UEA; Arikapalli Giridhar Rao (Hinda Unio) pro multflanka Esperanto-agado en la faka, instrua-ekzamena kaj organiza kampoj; Roland Rotsaert (Belgio) pro okupig\u0302o pri la Esperanto-biblioteko en la flandra urbo Kortrejko; kaj Bardhyl Selimi(Albanio) pro lia rolo en la plifortigo de la albana Esperanto-movado."}, {"text_idx": "#000041", "text": "Diplomo pri Elstara Arta Agado:"}, {"text_idx": "#000042", "text": "Gerrit Berveling (Nederlando) pro kontribuo al la traduka Esperanto-literaturo; Jorge Camacho (Hispanio) pro kontribuo al la originala Esperanto-literaturo; Georgo Handzlik (Pollando) pro kontribuo al la Esperanto-muziko kaj eldona agado; kaj Mao Zifu (C\u0302inio) pro kontribuo al la originala Esperanto-poezio."}, {"text_idx": "#000043", "text": "Trofeo Fyne estis donacita al UEA de s-ino A.E.G. Otterby el Kanado memore al Adam kaj Erica Fyne. La Estraro de UEA povas aljug\u0302i g\u0302in al la landa asocio, en kies lando okazis la plej granda procenta kresko de la nombro de individuaj membroj de UEA au\u0306 kiu alimaniere grave kontribuis al la plifortigo de UEA. La Trofeo estis unuafoje aljug\u0302ita en 1975."}, {"text_idx": "#000044", "text": "Vjetnama Esperanto-Asocio estis premiita per la Trofeo pro g\u0302ia multflanka organiza plifortig\u0302o en la lastaj jaroj, pro granda proporcio de gejunuloj inter g\u0302iaj vicoj, kaj pro la eksterordinare sukcesa organizado de la 97-a UK en Hanojo pasintjare."}, {"text_idx": "#000046", "text": "Libera Folio: Kiuj estos la c\u0302efaj prioritatoj de la nova estraro? Kion vi volas s\u0302ang\u0302i kaj kion konservi el la linio de la antau\u0306a estraro?"}, {"text_idx": "#000048", "text": "\u2013 Due, ni havas strategian kadron por nia laboro. Tiel do ni laboros ne per la longaj listoj de unuopaj agadoj, per kiuj la estraroj kutime funkciis, sed pri la evoluigo de la asocio sur la kvar agadkampoj en la Strategia Laborplano: konsciigo, kapabligo, komunumo kaj kunordigo. Tio espereble helpos nin dau\u0306re vidi la arbaron kaj ne nur la arbojn."}, {"text_idx": "#000049", "text": "\u2013 Trie, ni ege konscias pri la graveco de komunikado kun la membroj, kaj ankau\u0306 kun la g\u0302enerala publiko. Tial ni pretas prioritate investi en la konstruo de nova retejo. Ankau\u0306 la revuo spertos kelkajn s\u0302ang\u0302ojn en stilo kaj enhavo."}, {"text_idx": "#000050", "text": "\u2013 Kvare, UEA tradicie ne havas tre aktivan strategion pri la alig\u0302intaj landaj asocioj, por kontribui al la evoluo kaj plifortigo de la movado je landa nivelo. Tion ni intencas s\u0302ang\u0302i, en proksima kunlaboro kun TEJO kaj ILEI, kaj eventuale ankau\u0306 kun lernu.net. Aktivula trejnado ludos gravan rolon en tiu strategio."}, {"text_idx": "#000051", "text": "La nova strategia laborplano de UEA listigas entute 12 prioritatojn. C\u0302u tio ne estas iom tro multe? Malfacilas ec\u0302 memori ilin c\u0302iujn, kaj se 12 aferoj estas unuarangaj, tio ne multe helpas la faradon de konkretaj decidoj."}, {"text_idx": "#000052", "text": "\u2013 Jes, sed memoru ke la plano ampleksas kvar jarojn. Certe ne c\u0302iujn prioritatojn oni atakos samtempe. En c\u0302i tiu unua jaro, c\u0302efrolos plibonigo de nia komunikado kaj kunplanado, diskonigado de la esenco de la strategia laborplano, komencaj elpas\u0302oj pri aktivula trejnado, kaj la kreo kaj funkciigo de kelkaj novaj kunordigaj strukturoj. C\u0302ion c\u0302i oni cetere trovas en la plano."}, {"text_idx": "#000053", "text": "La laborplano g\u0302enerale estas tre ampleksa, kaj ne multaj aktivuloj g\u0302in ec\u0302 tralegis. C\u0302u ne indus prezenti koncizan version?"}, {"text_idx": "#000054", "text": "Efektive, mi jam faris iun koncizan prezenton pri g\u0302i en Rejkjaviko, kiun oni povas nun trovi en la retpag\u0302oj de UEA. Necesos pliaj laboroj por krei resumojn, subplanojn, gvidilojn pri g\u0302ia utiligo je landa nivelo, ktp. La ampleksa plano estas esence nur bazo por la postaj, pli praktikaj pas\u0302oj. Dennis Keefe diris en la Komitato, ke entreprenoj kutime komencas per io simpla kaj poste plidetaligas g\u0302in. En Esperantujo, mi ne vidis alian eblon ol fari inverse, provante unue konstati kaj analizi la komplikecon de la situacio kiel tuto, kaj nur poste simpligi."}, {"text_idx": "#000055", "text": "La komitato en Rejkjaviko aprobis la planon de la estraro uzi g\u0302is 100.000 eu\u0306roj por renovigo de la retejo. Kion lau\u0306 vi devos enhavi la nova retejo de UEA, kaj c\u0302u efektive necesos 100.000 eu\u0306roj por realigi tion?"}, {"text_idx": "#000056", "text": "\u2013 Ni bezonas retejon multlingvan, per kiu ni povas atingi la vastan publikon de homoj tutmonde, kiuj interesig\u0302as pri Esperanto. Krome ni kompreneble bezonas retejon esperantlingvan, kiu donas al niaj membroj kaj aktivuloj rimedojn por aktivig\u0302i per kaj por Esperanto. C\u0302i-rilate ekzistas multaj diversaj ebloj, kaj ni devos zorge esplori pri iliaj kostoj kaj avantag\u0302oj. Ni pensas ne nur pri disponigo de servoj, sed ankau\u0306 pri faciligo de la organiza laboro, virtuala partopreno en la kongresoj, flegado de scienca, faka kaj kultura kunlaboro kaj klerigado, ktp."}, {"text_idx": "#000057", "text": "\u2013 Evidente mi ne povas diri jam nun, c\u0302u ni devos uzi tiun tutan sumon. Miaj spertoj en ESF de post 2001, kiam ni lanc\u0302is edukado.net kaj poste lernu.net, instruis al mi, kiom multfaceta kaj temporaba estas la ellaboro de vere bona diversfunkcia pag\u0302aro. Ni kompreneble faros decidojn interalie surbaze de niaj taksoj, kiom difinita elemento kontribuos al la alvenigo de kotizoj kaj aliaj enspezoj. Ni devos ankau\u0306 zorgi pri la dau\u0306ra administrado kaj teknika prizorgado de la retejo post la konstruo."}, {"text_idx": "#000059", "text": "Ni faros priskribon de niaj bezonoj kaj petos oferton de 3-4 firmaoj. Fakte la bazo de tiu priskribo ekzistas jam de kelkaj monatoj."}, {"text_idx": "#000060", "text": "Kiu poste respondecos pri la prizorgado kaj g\u0302isdatigado de la nova retejo?"}, {"text_idx": "#000061", "text": "\u2013 Tio farig\u0302os parto de la taskaro de la Centra Oficejo, sed ne tiel, ke g\u0302i simple aldonig\u0302as al la jama taskaro. Parto de niaj esploroj celos malkovri, kiel la retejo povas faciligi la laboron de la Oficejo. Vi trovos tiun emfazon ankau\u0306 en la strategia plano."}, {"text_idx": "#000062", "text": "Kiu estos la rolo de la nova konsilio, kaj kiel oni selektis g\u0302iajn membrojn?"}, {"text_idx": "#000063", "text": "\u2013 Lau\u0306 la decido de la Komitato, kiu kreis g\u0302in, la Konsilio \u201cproksime kunlaboros kun la nova Estraro pri efektivigo de la Strategia Laborplano,\u201d kaj enhavas \u201chomojn, kiuj povas kontribui al la evoluigo de la c\u0302efaj agadkampoj de la Asocio: Konsciigo, Kapabligo, Komunumo, kaj Kunordigo.\u201d G\u0302i estas provo krei teamon de homoj c\u0302irkau\u0306 la Estraro kiuj fidas la g\u0302eneralan evoludirekton en la plano kaj pretas kunpensi kaj kunagi por g\u0302ia realigo."}, {"text_idx": "#000064", "text": "\u2013 Mi invitis la estraranojn sondi c\u0302e homoj, kiuj s\u0302ajnas al ili tau\u0306gaj por tiu rolo. Poste ni pridiskutis la tutan liston kaj proponis 14 nomojn al la Komitato, kiujn g\u0302i akceptis. Temas g\u0302enerale pri personoj plurflankaj, grandparte relative junaj sed tamen spertaj."}, {"text_idx": "#000066", "text": "\u2013 Okazis jam kelkaj interesaj, sed pri tio vi devos atendi la raporton en nia propra revuo!"}, {"text_idx": "#000069", "text": "La redakcio de La Ondo de Esperanto invitas al la tradicia literatura konkurso Liro. Post analizo de la lastatempaj Liroj kaj konsultig\u0302o kun fakuloj, la organizantoj s\u0302ang\u0302is la strukturon de la konkurso. Ekde c\u0302i tiu jaro la konkurso enhavos nur tradukajn branc\u0302ojn. Por Liro-2013 estas proponataj du tradukendaj verkoj:"}, {"text_idx": "#000070", "text": "1. Traduko el la angla: The McWilliamses and the burglar alarm \u2013 novelo de Mark Twain."}, {"text_idx": "#000071", "text": "2. Traduko el la rusa: \u041d\u0435 \u0432\u0435\u0440\u044c \u0441\u0435\u0431\u0435 \u2013 poemo de Mih\u0302ail Lermontov."}, {"text_idx": "#000073", "text": "Esperanto ig\u0302is la dua lingvo en Ouya"}, {"text_idx": "#000074", "text": "La malgranda kaj malmultekosta lundkonzolo Ouya estas bazita sur la libera operacia sistemo Android, kaj g\u0302ia evoluigo estis financita de entuziasmuloj, kiuj donacis 8,5 milionojn da usonaj dolaroj pere de la retejo Kickstarter."}, {"text_idx": "#000075", "text": "C\u0302iuj ludoj por la nova aparato estos baze senpagaj almenau\u0306 por provi ilin, sed oni povas ac\u0302eti kromaj\u0302ojn ene de la ludoj. La aparato mem estas relative malmultekosta \u2013 depende de la lando, la prezoj varias de 99 usonaj dolaroj al 99 eu\u0306roj kaj 99 britaj funtoj."}, {"text_idx": "#000076", "text": "La aparato estis lanc\u0302ita la 25-an de junio. G\u0302ia interfaco komence estas nurangla, kaj same anglalingvaj estis c\u0302iuj ludoj kaj programoj haveblaj je la lanc\u0302o. Post unu monato aperis la unua neanglalingva ero: Muzaiko, programo por au\u0306skulti la tuttempan Esperantlingvan retradion kun la sama nomo, kaj kelkajn aliajn Esperantlingvajn elsendojn."}, {"text_idx": "#000077", "text": "\u2013 Mi memoris, ke Jacob Nordfalk verkis programon por au\u0306skulti Esperanto-radion per Androjdaj telefonoj kaj pensis, ke estus facile porti g\u0302in al Ouya. Estis fakte pli da laboro ol mi pensis, sed mi kontentas pri la rezulto! C\u0302ar la kodo mem estas malfermfonta, estis tre facile kunlabori per Google Code, rakontas Chuck Smith, kiu entreprenis la taskon kune kun Jacob Nordfalk."}, {"text_idx": "#000078", "text": "Krom por au\u0306skulti Esperanto-radion en televidilo, la aparato c\u0302efe utilas por televidludoj. Eblas ankau\u0306 instali en g\u0302i aliajn Android-programojn, sed ne certas, ke c\u0302iuj programoj, kiuj estis kreitaj por tus\u0302ekrano, facile uzeblos per ludkontrolilo."}, {"text_idx": "#000079", "text": "Agni Yoga pri lingua mundi"}, {"text_idx": "#000080", "text": "Rosto has posted an article:"}, {"text_idx": "#000081", "text": "Anciena es revo pri lingua mundi. Nur per tala maniere es posibla guardar purese de omna linguas. Kada home pova saver su lingua o mundial, tale on pova trovar maxim bona forma por homal relaciones. Homes no comprene, ke rompar lingua es crimino, pro ke multa radikes in su sono have profunda signifiko."}]